Центар за туризам, културу и спорт  
Број:241/2022  
Датум: 07.07.2022. године.  
СВРЉИГ

На основу члана 24. тачка 2. статута Центар за туризам, културу и спорт (“Службени лист града Ниша“), установа Центар за туризам, културу и спорт, објављује

**Ј А В Н И О Г Л А С**

**ЗА ПРИКУПЉАЊЕ ПОНУДА ЗА СПОНЗОРСТВО МАНИФЕСТАЦИЈЕ „БЕЛМУЖИЈАДЕ 2022“ У СВРЉИГУ**

Предмет овог огласа је захтев за спонзорство манифестације „Белмужијада 2022“ у Сврљигу.

Традиционална, шеснеста по реду привредно-туристичка и културна манифестација, „Белмужијада“ одржаће се од 5. до 7. августа, на Спортском центру „Пастириште“ у Сврљигу.

Као и ранијих година, Манифестацију ће посетити више десетина хиљада посетилаца, и верујемо, изазвати значајну пажњу јавности. Досадашњи њен значај, како за сврљишки крај, тако и за читаву земљу, али и завидан број посетилаца показатељи су да Сврљиг заслужује могућност одржавања манифестације оваквог карактера; тим пре што „Белмужијада“ чува традицију нашег краја, али презентује и традиционалне вредности и других народа. „Сабор гајдаша балканских земаља“ који се организује у оквиру „Белмужијаде“, већ одавно је добио међународни ниво.

У оквиру овогодишње „Белмужијаде“, гостоваће и позната естрадна имена: 5. и 6. августа наступиће **„Перспектива бенд“, Ана Кокић и Само Боб**, док ће 7. августа концерт одржати музичка звезда **Дарко Лазић.**

Поред такмичења у припремању белмужа, на програму су и надметање у пастирском вишебоју, припреми традиционалних јела, избору најлепше пастирице и пастира, а на централном терену наћи ће се и многобројни изложбено-продајни штандови.

Организатор манифестације је „Центар за туризам, културу и спорт“, а покровитељи Општина Сврљиг и Министарство културе и информисања.

Позивамо све заинтересоване компанија да у складу са својим могућностима одазову позиву за спонзорство наше манифестације „Белмужијада 2022“.

За узврат омогућићемо им адакватну промоцију компаније током Манифестације (постављање рекламних паноа на место одржавања „Белмужијаде“, приказивање лога ваше компаније на главном и помоћним екранима централне бине, оглашавање вашег спнзорства у свим медијским наступима и рекламама током трајања програма, као и на сајту „Центра за туризам, културу и спорт“ (kcsvrljig.rs)).

За додатне информаци обратити на телефон: 069/2422-647

У Сврљигу, 07. 07. 2022. године

С поштовањем, В. д. Директор

Драган Савић